Czakó Gábor (író)

Czakó Gábor Csaba (Decs, 1942. szeptember 14. –) a Nemzet Művésze címmel kitüntetett, Kossuth-díjas magyar író, nyelvrégész, képzőművész, a magyar katolikus újságíróképzés megszervezője. Dolgozott Antall József miniszterelnök tanácsadó testületében. A Magyar Művészeti Akadémia Irodalmi Tagozatának tagja (2007).

Életpályája 

Czakó Gábor Decsen született 1942. szeptember 14-én Czakó Sándor és Scherer Erzsébet házasságából. Édesapja 1943-ban a doni ütközet során eltűnt.

1960-ban érettségizett a szekszárdi Garay János Gimnáziumban, majd 1961–1965 között a Janus Pannonius Tudományegyetem Jogtudományi Karának hallgatója volt. 1965–1972 között jogászként dolgozott, majd szépirodalmi műveket írt.

Folyóiratokat szerkesztett, köztük Új Tükör (1978–1979) Mozgó Világ (1978–1983), Négy Évszak (1985–1986) Igen (1989–1990), Magyar Szemle (1992–1998). Regényeket és színdarabokat írt (Várkonyi Krónika, Luca néni föltámadása, Pigs avagy Disznójáték, Eufémia, Fehér ló (dráma), 77 magyar rémmese, 4 kötet, Adorján és Seborján, Megváltó, Angyalok, Aranykapu, Törökkő regények, Emberkert, novellák, Van itthon elég krumpli? (drámák).

2007 februárjától a ferrarai olasz–magyar Osservatorio Letterario  periodika levelezője, ahol azóta már több prózája, esszéje, tanulmánya megjelent.

Írásai jellemző vonása a stílusok tudatos válogatása, ami abból az eltökéltségből ered, hogy mondanivalóit a nekik megfelelő formában jelenítse meg (vagyis saját stílus helyett a művekét építi). A szerkesztésbeli, nyelvi, ábrázolási különbözőségek ellenére minden munkáját átlengi a humor; hol szelídebben, ironikusabban (Várkonyi Krónika, Luca néni föltámadása), hol arisztophanészi vaskossággal (Disznójáték), máskor éles szatírába csapva (Eufémia, Fehér ló (dráma), 77 magyar rémmese, 4 kötet). Szintén jellemző vonása a katolicizmus kultúrkörében mozgó szellemiség. Valamennyi művében kimutatható Krisztus-utalás és Nap-pont, amely megadja a belső szerkezetet azáltal, hogy a hősök benne élnek, esetleg feléje szeretnének közeledni, vagy éppen még arra nézni is félnek (Adorján és Seborján, Megváltó, Angyalok, Aranykapu, Törökkő regények, Emberkert, novellák, Van itthon elég krumpli? drámák).

A nagyközönség a Beavatás című televíziós esszésorozatából (Duna Televízió) ismerhette meg személyesen, melynek első 160 adása 2004-ig négy kötetben jelent meg. Ma a Beavatás című sorozat már túlhaladt a 250-ik adáson is.

Képzőművészeti művek: könyv- és laptervek, szatirikus „kerti emlékművek”, vegyes technika, kő, talált tárgyak stb. Önálló kiállítása is volt 1997-ben Óbudán a Banán Klubban.

Tagja és szóvivője a Sánta Kutya díjat odaítélő kuratóriumnak, amelyet „…a közvélemény félretájékoztatásában elért kimagaslóan eredményes munkáért...” minden 13-ára eső pénteken odaítélnek. Több szakmai egyesületben működik, köztük a Magyar Írószövetség, a Magyar Katolikus Újságírók Szövetsége, a Magyar Művészeti Akadémia Irodalmi Tagozata.

Családja 
Házas, felesége Simon Éva,

Művei (válogatás) 
 A szoba (kisregény, 1970)
 Emberkert (elbeszélések, 1971)
 Indulatos jelentések (szociográfia, 1973)
 Megváltó. Regény; Szépirodalmi, Bp., 1974
 Csata minden áldott nap (ifjúsági regény, 1975)
Disznójáték; in: Tigris a Bégmezőn. Három szatirikus egyfelvonásos; NPI, Bp., 1976 (Színjátszók kiskönyvtára)
 Iskolavár (regény, 1976)
 Várkonyi krónika (regény, 1978)
 Sorrendben (1981)
 + [plusz] (elbeszélések, 1982)
 Sárkánymese (regény, 1982)
 Eufémia (regény, 1983)
 A lélek fele (regény, 1986)
 Luca néni föltámadása (regény, 1988)
 A sárkánymocsár ura (regény, 1988)
 77 magyar rémmese (Banga Ferenccel, 1988)
 Van itthon elég krumpli? (drámák, 1989)
 77 és fél magyar rémmese (Banga Ferenccel, 1990)
 A Teremtő mosolya (esszék, 1991)
 Adorján és Seborján (meseregény, 1991)
 Angyalok (regény, 1992)
 Törökkő (regény, 1994)
Magyar-magyar nagyszótár. Zsebkiadás; Antológia, Lakitelek, 1994

Mi a helyzet? avagy a Gazdaságkor tíz titka. Kultúrantropológiai jegyzet; Zsámbéki Katolikus Tanítóképző Főiskola, Zsámbék, 1994
Mi a helyzet? Gazdaságkor titkai. Esszék; IGEN Katolikus Kulturális Egyesület, Bp., 1995 
 Világfasírt (esszék, 1996)
 Czakó Gábor–Banga Ferenc: ...és hetvenhét magyar rémmese. A Szépasszony szalonja, 1989–1995; Windsor, Bp., 1996
Bujdosók. Történetfüzér; IGEN Katolikus Kulturális Egyesület, Bp., 1997
Aranykapu. Boldog Salamon király. Regény; IGEN Katolikus Kulturális Egyesület, Bp., 1999

 Beavatás (esszék, 2000)
 Velünkjáró (2001)
 Szótárkönyv (2001)
 Pannon krétakör (cikkgyűjtemény, 2001)
 Beavatás – az eldobható Föld (televíziós esszék, 2002)
 Beavatás – Magánállamok (televíziós esszék, 2003)
 Még hetvenhét magyar rémmese (Banga Ferenccel, 2004)
 Titkos könyv (esszék, 2004)
 Beavatás – Az ideák nyelve (esszék, 2005)
 Belátó (cikkek 2002–2005) (2005)
Pedagógusoknak; fotó Németh József; B.K.L., Szombathely, 2005 (Ajándék könyvecske)

Tündérfalva. Regénykert; Cz. Simon Bt., Bp., 2006
 Beavatás – Ádám Bokra (2006)
 Mondatok (aforizmák, 2007)
 Kilencvenkilenc magyar rémmese (2007)
 Beavatás – Isten családja (2008)
 Beavatás a magyar észjárásba (2008)
 Az Antikrisztus és mi (esszék, 2009)
Magyar-magyar nagyszótár; 3. bőv. kiad.; Cz. Simon Könyvek, Bp., 2009
 Hosszúalattság. Félkész regénykert; Cz. Simon, Budapest, 2010
 Beljebb a magyar észjárásba, Juhász Zoltánnal (esszék, 2010)
 Misztikai ösvény. Titkos könyv; Cz. Simon, Budapest, 2010
 Eredeti magyar nyelvtan. A magyar nyelv természeti rendje szerint, Czuczor Gergely és Fogarasi János nyomán; Cz. Simon Bt., Budapest, 2011
 Aranykapu (történelmi regény novellákkal, 2011)
 Beavatás – Lépcső és szalmaszál (esszék, 2011)
 Jézus beszélő kövei (esszék) 2012
Világvége 1962-ben? Pécsregény; Cz. Simon, Bp., 2012
A szabir titok; Cz. Simon, Budapest, 2013
 77 hangos rémmese (hangoskönyv 2013)
Hitemről. Miért éltem? Éltem, amit hittem; Cz. Simon, Budapest, 2013
Beavatás. Az országút szélén; Cz. Simon, Budapest, 2014
Juliánusz barát ajándéka; Cz. Simon, Budapest, 2014
Csodák csodája; Cz. Simon, Budapest, 2015
 Történeteink almáspitével. Hatodik levonás a magyar rémmesékből; Cz. Simon, Budapest, 2015
 Gyepü. Újabb beszélyek; Cz. Simon, Budapest, 2016
 Eredeti magyar nyelvtan. A magyar nyelv természeti rendje szerint, Czuczor Gergely és Fogarasi János nyomán; 2. javított, bővített kiadás; Cz. Simon, Budapest, 2019

Díjak, elismerések 

 Helikon szobrászati díj (Keszthely, 1960)
 József Attila-díj (1975)
 Kortárs-díj (1994)
 Sajtótisztesség-díj (1995)
 Arany János-díj (2000)
 Babits Mihály-díj (2000)
 Pro Literatura díj (2008)
 Stephanus-díj (2009)
 Prima díj (2010)
 Kossuth-díj (2011)
 A Magyar Érdemrend középkeresztje (2017)
A Nemzet Művésze (2019)
A Magyar Érdemrend középkeresztje a csillaggal (2022)

Jegyzetek

Források 

 Ki kicsoda a magyar irodalomban? Tárogató könyvek 
 Hermann Péter: Ki kicsoda 2002 CD-ROM, Biográf Kiadó

További információk 
 Hivatalos oldala
 Élete, munkássága
 Alexa Károly írása
 A szocializmusban reménytelen… (Czakó Gábor író pályájának kezdetéről)
 Czakó Gábor – Czakó Sebestyén: Adorján és Seborján (MEK)
 Czakó Gábor: Disznójáték (MEK)
 Czakó Gábor: Világfasírt (MEK)

Kapcsolódó szócikkek 
A Magyar Művészeti Akadémia tagjainak listája

1942-ben született személyek
Élő személyek
Decsiek
Magyar írók
Magyar képzőművészek
Magyar filozófusok
József Attila-díjasok
Kossuth-díjasok
Arany János-díjasok
Stephanus-díjasok
Pro Literatura díjasok
Prima díjasok
A Nemzet Művésze cím tulajdonosai